CELEX: 62010TN0154
Language: da
Date: 2010-04-02 00:00:00
Title: Sag T-154/10: Sag anlagt den 2. april 2010 — Frankrig mod Kommissionen

19.6.2010   
            
            
               DA
            
            
               Den Europæiske Unions Tidende
            
            
               C 161/43
            
         
      Sag anlagt den 2. april 2010 — Frankrig mod Kommissionen
      (Sag T-154/10)
      (2010/C 161/69)
      Processprog: fransk
      
         Parter
      
      
         Sagsøger: Den Franske Republik (ved E. Belliard, G. de Bergues, B. Beaupère-Manokha og J. Gstalter, som befuldmægtigede)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Den anfægtede beslutning annulleres i sin helhed
               
            
                  —
               
               
                  Kommissionen tilpligtes at betale sagens omkostninger.
               
            
         Søgsmålsgrunde og væsentligste argumenter
      
      Med nærværende søgsmål har sagsøgeren nedlagt påstand om annullation af Kommissionens beslutning K(2010) 133 endelig af 26. januar 2010, hvorved den underforståede ubegrænsede statsgaranti til det franske postvæsen (La Poste), som følger af franske retsregler vedrørende de retlige følger af postvæsnets status som en offentligretlig juridisk person, der sidestilles med en offentlig virksomhed af industriel og handelsmæssig art (statsstøtte nr. 56/2007 (ex E 15/2005)), kvalificeres som statsstøtte, der er uforenelig med det indre marked.
      Til støtte for sine påstande har sagsøgeren gjort tre anbringender gældende vedrørende:
      
                  —
               
               
                  en retlig fejl for så vidt som Kommissionen ikke retligt fyldestgørende har godtgjort, at der forelå statsstøtte. Kommissionen har således ikke overholdt bestemmelserne om bevisforhold på området for statsstøtte hverken for så vidt angår bevisbyrden som for så vidt angår bevisets styrke
               
            
                  —
               
               
                  faktiske og retlige fejl for så vidt som Kommissionen har anført, at der findes en underliggende ubegrænset statsgaranti til La Poste
               
            
                  —
               
               
                  tilsidesættelse af begrebet fordel i den forstand, der ligger til grund for artikel 107, stk. 1, TEUF. Kommissionen har således for det første fejlagtigt konkluderet, at den omstændighed, at der foreligger en garanti, skabte en fordel for La Poste, og for det andet har Kommissionen fejlagtigt antaget, at den positive rating af La Poste skyldtes den hævdede garanti.